ΓΡΑΠΤΗ ΕΡΩΤΗΣΗ E-3883/02

υποβολή: Konstantinos Hatzidakis (PPE-DE) προς την Επιτροπή

(13 Ιανουαρίου 2003)

Θέμα: Πληροφορίες για τις απορροφήσεις κοινοτικών πόρων στο ΟΠΣ στην Ελλάδα

Η ιστοσελίδα Εργόραμα του Ολοκληρωμένου Πληροφοριακού Συστήματος (ΟΠΣ) του Γ Κοινοτικού Πλαισίου Στήριξης παρέχει πληροφορίες για τους χρηματοδοτικούς πίνακες των τομεακών και περιφερειακών Επιχειρησιακών Προγραμμάτων, όπως και για τα έργα που είναι ενταγμένα στα επιμέρους προγράμματα. Ωστόσο, σε αυτή τη φάση τουλάχιστον, δεν διατίθενται πληροφορίες για τις δεσμεύσεις πόρων ή για τις πραγματοποιηθείσες δαπάνες. Με αυτόν τον τρόπο, η σχετική πληροφόρηση δεν είναι διαθέσιμη στους ενδιαφερόμενους φορείς και πολίτες, παρά μόνο κατόπιν σχετικών ανακοινώσεων των ελληνικών αρχών.

Θα ήθελα να με πληροφορήσει η Επιτροπή:

1. Δεν θεωρεί σκόπιμη την σε τακτά διαστήματα ανάρτηση στην ιστοσελίδα Εργόραμα στοιχείων σχετικών με τις απορροφήσεις πόρων του Γ ΚΠΣ·

2. Αποτελεί πρακτική σε άλλα κράτη μέλη, τα αντίστοιχα ηλεκτρονικά πληροφοριακά συστήματα των αρμοδίων αρχών να παρέχουν πληροφόρηση σχετικά με την απορρόφηση των κοινοτικών κονδυλίων·

Απάντηση της κας Schreyer εξ ονόματος της Επιτροπής

(18 Φεβρουαρίου 2003)

1. Η ιστοσελίδα Εργόραμα (http://www.mnec.gr/ergorama/defaultx.asp) είναι το κύριο σημείο πρόσβασης στο Management Information System (M.I.S. ή Ο.Π.Σ.-Ολοκληρωμένο Πληροφοριακό Σύστημα), για όλους τους χρήστες (διοικητικές αρχές, αρχές που καταβάλλουν τις επιδοτήσεις, δικαιούχους,πουργεία, καθώς και για κάθε Έλληνα πολίτη). Υπάρχουν πολλές πληροφορίες για τη δομή του κοινοτικού πλαισίου στήριξης (ΚΠΣ), για λειτουργικά προγράμματα και κέντρα προτεραιότητας (πουπάρχουν σε ορισμένους πίνακες Excel, και σε έγγραφα Word και Acrobat) αλλά, μέχρι στιγμής, δεν παρέχονται στην ιστοσελίδα αυτή πληροφορίες σχετικά με τις δαπάνες και την απορρόφηση των πόρων.

Ωστόσο, πληροφορίες σχετικά με τις δαπάνες βρίσκονται είτε στην ιστοσελίδα του Υπουργείου Εθνικής Οικονομίας (http://www.mnec.gr/ypourgeio/default.asp) ή στην ειδικά μελετημένη ιστοσελίδα για τα ΚΠΣ (http://www.hellaskps.gr/). Οι πληροφορίες που παρέχονται στις ιστοσελίδες αυτές προέρχονται από στοιχεία που έχουν αποθηκευθεί στο ΟΠΣ, και τα οποία ενημερώνονται ανά τρίμηνο.

Κατά τις συζητήσεις με τις ελληνικές αρχές και την Επιτροπή, έχει ζητηθεί επανειλημμένα, η δυνατότητα άμεσης δημοσίευσης στοιχείων για τις δαπάνες στο Εργόραμα. Τούτο μελετάται από μέρους των ελληνικών αρχών.

2. Οι εφαρμογές του ΟΠΣ είναιποχρεωτικές για όλα τα κράτη μέλη. Ωστόσο, ο αριθμός των πληροφοριών που παρέχονται δημόσια στις ιστοσελίδες αυτές (ή στις σχετικές ιστοσελίδες των αντιστοίχωνπουργείων οικονομικών) κυμαίνεται από το ένα κράτος μέλος στο άλλο. Όλα τα κράτη μέλη συμμορφώνονται σε ελάχιστες απαιτήσεις (όσον αφορά τις πληροφορίες που διατίθενται δημόσια, αλλά κάθε κράτος μέλος έχει αποφασίσει, από την πλευρά του, σχετικά με το δικαίωμα του να παρέχει επιπλέον στοιχεία στις ιστοσελίδες του του ΟΠΣ. Ενώ ορισμένα κράτη μέλη έχουν επιλέξει να δημοσιεύουν τις ελάχιστες απαιτούμενες πληροφορίες, άλλα διαθέτουν επιπλέον πληροφορίες με πολλαπλούς συνδέσμους.

Η ιστοσελίδα της Ελλάδας (Εργόραμα) είναι από τις πλέον λεπτομερείς και ενημερωτικές σελίδες. Και όχι μόνο. Πρόσφατες προσθήκες όπως η δυνατότητα του τελικού δικαιούχου να συνδεθεί άμεσα με αυτή ή η δυνατότητα να χρησιμοποιήσει ένα εργαλείο Oracle (Discoverer), ώστε να έχει όλες τις αναγκαίες πληροφορίες σε πραγματικό χρόνο μέσω ενός άμεσου συνδέσμου με τη βάση δεδομένων αποτελούν πρωτοποριακά χαρακτηριστικά.

Επίσης θα ήταν σκόπιμο να σημειωθεί ότι η Επιτροπή δημοσιεύει κάθε χρόνο μία Ανάλυση της δημοσιονομικής εφαρμογής των Διαρθρωτικών Ταμείων, που καλύπτει όλες τις χώρες της Ένωσης. Το τελευταίο τεύχος αφορά το 2001 και εκδόθηκε τον Απρίλιο 2002.